sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2005-12-27)

Oʻzbekiston Respublikasi Vazirlar Mahkamasining “Kapital qurilishda iqtisodiy islohotlarni chuqurlashtirishga doir qoʻshimcha chora-tadbirlar toʻgʻrisida” 2000-yil 5-avgustdagi 305-son qarorining 7-bandiga muvofiq Vazirlar Mahkamasi qaror qiladi: Oʻzbekiston Respublikasi Hukumatining quyidagi qarorlariga oʻzgartirish va qoʻshimchalar kiritilsin: 2. Vazirlar Mahkamasining 1998-yil 15-apreldagi 159-son qarori (Oʻzbekiston Respublikasi QT, 1998-y., 4-son, 15-modda; 1999-y., 11-son, 64-modda; 2000-y., 8-son, 45-modda) bilan tasdiqlangan Kichik korxonalar uchun soliq solishning soddalashtirilgan tizimini qoʻllash tartibi III qismining 1-bandi quyidagi mazmundagi xatboshi bilan toʻldirilsin: “Bunda qurilish, qurilish-montaj, tuzatish-qurilish, ishga tushirish-sozlash, loyiha-qidiruv va ilmiy-tadqiqot tashkilotlari uchun oʻz kuchlari bilan bajarilgan ishlar hajmidan kelib chiqib hisoblab chiqarilgan yalpi tushum soliq solish obyekti hisoblanadi”.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-07-22)

Vazirlar Mahkamasi qaror qiladi: Ilovaga muvofiq Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritilsin.
AYRIM KOMISSIYALARNING TARKIBLARINI TASDIQLASh TOʻGʻRISIDA
(decree, 2020-09-28)

1. Ayrim respublika komissiyalarining yangilangan tarkiblari 1—9 ilovalarga* muvofiq tasdiqlangan. 2. Belgilab qoʻyilsinki, komissiya aʼzolari boshqa ishga oʻtishganida ularning lavozimiga yangi tayinlangan shaxslar shu komissiyalarning tarkibiga kiritiladilar. 3. Oʻzbekiston Respublikasi Prezidentining 10-ilovasiga muvofiq farmon va farmoyishlari oʻz kuchini yoʻqotgan deb hisoblansin. 1. Oʻzbekiston Respublikasi Prezidentining 1998-yil 27-maydagi PF-2000-son Farmonining ilovasi. 2. Oʻzbekiston Respublikasi Prezidentining 1999-yil 10-iyundagi PF-2326-son Farmonining ilovasi. 3. Oʻzbekiston Respublikasi Prezidentining 1999-yil 23-iyuldagi PF-2342-son Farmonining ilovasi. 4. Oʻzbekiston Respublikasi Prezidentining 2000-yil 3-apreldagi PF-2570-son Farmonining ilovasi. 5. Oʻzbekiston Respublikasi Prezidentining 2000-yil 3-apreldagi PF-2571-son Farmonining ilovasi. 6. Oʻzbekiston Respublikasi Prezidentining 2000-yil 26-apreldagi PF-2595-son Farmonining 1-ilovasi. 7. Oʻzbekiston Respublikasi Prezidentining 2000-yil 2-iyundagi PF-2612-son Farmonining 7-ilovasi. 8. Oʻzbekiston Respublikasi Prezidentining 1997-yil 29-oktabrdagi F-776-son Farmoyishining ilovasi. 9. Oʻzbekiston Respublikasi Prezidentining 1998-yil 27-maydagi F-855-son Farmoyishining ilovasi. 10. Oʻzbekiston Respublikasi Prezidentining 2000-yil 17-apreldagi F-1150-son Farmoyishining 1-bandi. 11. Oʻzbekiston Respublikasi Prezidentining 2000-yil 13-iyuldagi F-1204-son Farmoyishining ilovasi.
HARBIY VA MUQOBIL XIZMATNING BELGILANGAN MUDDATLARINI OʻTAB BOʻLGAN ShAXSLARNI QUROLLI KUChLAR SAFLARIDAN ZAXIRAGA BOʻShATISh HAMDA FUQAROLARNI MUDDATLI HARBIY VA MUQOBIL XIZMATGA NAVBATDAGI ChAQIRISh TOʻGʻRISIDA
(resolution, 2021-02-22)

“Umumiy harbiy majburiyat va harbiy xizmat toʻgʻrisida” va “Muqobil xizmat toʻgʻrisida”gi Oʻzbekiston Respublikasi qonunlariga muvofiq Vazirlar Mahkamasi qaror qiladi: 1. Harbiy va muqobil xizmatning belgilangan muddatlarini oʻtab boʻlgan shaxslar Oʻzbekiston Respublikasining Qurolli Kuchlari saflaridan zaxiraga boʻshatilsin. 2. 1973—1982-yillarda tugʻilgan, chaqiriq muddatini uzaytirish huquqiga ega boʻlmagan Oʻzbekiston Respublikasi fuqarolari 2000-yilning oktyabr-noyabr oylarida muddatli harbiy va muqobil xizmatga chaqirilsin.
2000-YILDA HOʻL MEVA-SABZAVOT MAHSULOTLARINI MARKAZLAShTIRILMAGAN HOLDA EKSPORT QILIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Hoʻl meva-sabzavot mahsulotlarini markazlashtirilmagan holda eksport qilishni yanada kengaytirish uchun qulay shart-sharoitlar yaratish maqsadida Vazirlar Mahkamasi qaror qiladi: 1. Vazirlar Mahkamasining 2000-yil 8-iyuldagi 261-son qarori bilan tasdiqlangan Jismoniy va yuridik shaxslar Oʻzbekiston Respublikasi rezidentlari tomonidan hoʻl meva-sabzavot mahsulotlarini respublika tashqarisiga chiqarishning vaqtinchalik tartibining amal qilishi 2000-yil 15-oktabrgacha uzaytirilsin. 2. Jismoniy va yuridik shaxslar — Oʻzbekiston Respublikasi rezidentlari tomonidan hoʻl meva-sabzavot mahsulotlari markazlashtirilmagan holda eksport qilinganda, shu jumladan, konsignatsiya shartlarida va barter asosida eksport qilinganda ularga Vazirlar Mahkamasining 2000-yil 8-iyuldagi 261-son qarorida belgilangan shartlar va beriladigan imtiyozlar 2000-yil 15-oktabrgacha saqlab qolinsin. 3. Mazkur qarorning bajarilishini nazorat qilish Oʻzbekiston Respublikasi bosh vaziri Oʻ. Sultonov zimmasiga yuklansin.
TAMAKI BARGI XARID QILIShNI TAKOMILLAShTIRISh TOʻGʻRISIDA
(resolution, 2021-02-22)

Qishloq xoʻjaligida tamaki bargi yetishtiruvchilarni yanada ragʻbatlantirish va xoʻjaliklarning tayyorlov tashkilotlari bilan iqtisodiy munosabatlarini erkinlashtirish maqsadida Vazirlar Mahkamasi qaror qiladi: 1. Tovar yetishtiruvchi tamakichilik xoʻjaliklaridan “Dyubek” navli tamaki bargi xarid qilish boʻyicha har yilgi kvota 2000—2004-yillar hosilidan “OʻzBAT A.J.” qoʻshma korxonasi uchun 15 ming tonna va “Oziqovqatsanoat” uyushmasi uchun 4,6 ming tonna hajmida belgilansin. Samarqand viloyati hokimligi “OʻzBAT A.J.” qoʻshma korxonasi va “Oziqovqatsanoat” uyushmasi tomonidan tamaki bargi xarid qilish hajmlarining tamakichilik xoʻjaliklari oʻrtasida teng miqdorda taqsimlanishini taʼminlasin. 2. Tamakichilik xoʻjaliklariga, “OʻzBAT A.J.” qoʻshma korxonasi va “Oziqovqatsanoat” uyushmasi bilan kontraktatsiya shartnomalari bajarilgandan keyin, yuqorida qayd etilgan hajmdan ortiqcha yetishtirilgan tamaki bargini (fermentlangan tamakini) belgilangan tartibda birjalar orqali sotishiga ruxsat berilsin. 3. Oʻzbekiston Respublikasi Davlat statistika qoʻmitasi Samarqand viloyati hokimligi bilan birgalikda yilning har choragida, hisobot oyidan keyingi oyning 20-kunigacha Vazirlar Mahkamasiga mahsulot yetkazib beruvchilar va isteʼmolchilar boʻyicha tamaki bargi xaridi va uni sotish hajmi toʻgʻrisida hisobot taqdim etsin. 4. Vazirlar Mahkamasining 1996-yil 26-yanvardagi 40-son qarori va Vazirlar Mahkamasining 1995-yil 11-dekabrdagi 515-f-son farmoyishi oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Z. Usmonov zimmasiga yuklansin.
AYRIM RESPUBLIKA KOMISSIYALARINI TUGATISH TOʻGʻRISIDA
(decree, 2025-11-26)

1. Aholini omonatlardagi va davlat sugʻurtasi boʻyicha pul mablagʻlarini indeksatsiyalash Respublika komissiyasi tugatilsin. Aholining pul jamgʻarmalarini indeksatsiyalash va toʻlash bilan bogʻliq masalalarni hal etish vazifasi hisob-kitoblar mexanizmini takomillashtirish va budjetga toʻlovlar intizomini mustahkamlash Hukumat komissiyasining budjetga toʻlovlar intizomini mustahkamlash boʻyicha Kichik komissiyasi zimmasiga yuklansin. 2. Yagona yer soligʻi joriy etish bilan bogʻliq ishlarni muvofiqlashtirish boʻyicha Respublika komissiyasi tugatilsin. Oʻzbekiston Respublikasi Moliya vazirligi va Oʻzgeodezkadastr zimmasiga yerlarni kadastr jihatdan baholash borasidagi chora-tadbirlar amalga oshirilishini hisobga olgan holda yagona yer soligʻini hisoblab chiqarish va toʻlash tizimini takomillashtirish boʻyicha ishlarni olib borish yuklatilsin. 3. “Aholining omonatlardagi va davlat sugʻurtasi boʻyicha pul mablagʻlarini indeksatsiyalash toʻgʻrisida” Oʻzbekiston Respublikasi Prezidentining 1995-yil 20-dekabrdagi PF-1327-son Farmonining 8-bandi, Oʻzbekiston Respublikasi Prezidentining 1998-yil 3-martdagi PF-1934-son Farmoni, Oʻzbekiston Respublikasi Prezidentining 1998-yil 10-oktabrdagi PF-2086-son Farmonining 4-bandi oʻz kuchini yoʻqotgan deb hisoblansin.
2001 YIL HOSILI UChUN 2000-YILDA OʻTKAZILADIGAN KUZGI-QIShKI AGROTEXNIKA TADBIRLARINI MABLAGʻ BILAN TAʼMINLASh TOʻGʻRISIDA
(resolution, 2021-02-22)

2001-yil hosili uchun 2000-yil sentyabr—dekabr oylarida oʻtkaziladigan kuzgi-qishki agrotexnika tadbirlarini oʻz vaqtida mablagʻ bilan taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligining 2001-yilgi paxta va boshoqli ekinlar don hosili uchun 2000-yilda oʻtkaziladigan kuzgi-qishki agrotexnika tadbirlariga 2000-yilga belgilangan davlat xaridlari hajmidan kelib chiqib avans berish toʻgʻrisidagi taklifiga rozilik berilsin. 2. “Oʻzdavpaxtasanoatsotish” uyushmasi va “Oʻzdonmahsulot” davlat-aksiyadorlik korporatsiyasi Oʻzbekiston Respublikasi Qishloq va suv xoʻjaligi vazirligi, “Oʻzmevasabzavotuzumsanoat-xolding” kompaniyasi, Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda qishloq xoʻjaligi korxonalari bilan 2000-yil 1-oktabrgacha 2001-yil paxta va boshoqli ekinlar don hosiliga kontraktatsiya shartnomalari tuzilishini taʼminlasinlar, ushbu shartnomalarda avans berish miqdorlarini 2000-yilga belgilangan davlat xaridlari hajmidan va xarid narxlaridan kelib chiqib nazarda tutsinlar. Belgilab qoʻyilsinki, 2001-yil hosili uchun kontraktatsiya shartnomalarining uzil-kesil shartlari paxta, boshoqli ekinlar doni yetishtirish prognozi hamda ularning xarid narxlari belgilangan tartibda tasdiqlangandan keyin belgilanadi. 4. “Oʻzdavpaxtasanoatsotish” uyushmasi va “Oʻzdonmahsulot” davlat-aksiyadorlik korporatsiyasi Oʻzbekiston Respublikasi Qishloq va suv xoʻjaligi vazirligi, “Oʻzagrosugʻurta” kompaniyasi, Qoraqalpogʻiston Respublikasi Vazirlar Kengashi, viloyatlar va tumanlar hokimliklari 2001-yil hosili paxta, boshoqli ekinlar doni yetishtirishga avans berishni tasdiqlangan texnologiya kartalari boʻyicha xarajatlardan va moddiy-texnika zaxiralariga limitlardan kelib chiqib xoʻjaliklar bilan tuzilgan kontraktatsiya shartnomalari asosida taʼminlasinlar. 5. “Oʻzagrosugʻurta” davlat-aksiyadorlik sugʻurta kompaniyasi Qoraqalpogʻiston Respublikasi Vazirlar Kengashi, viloyatlar, tumanlar hokimliklari va qishloq xoʻjaligi korxonalari rahbarlari bilan birgalikda paxta, boshoqli ekinlar va sholi hosilining tabiiy ofatlar hamda boshqa kutilmagan hodisalardan nobud boʻlishi ehtimoliga oʻz vaqtida ixtiyoriy sugʻurta qilinishini taʼminlash chora-tadbirlarini koʻrsinlar. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va T.X. Xoltoyev zimmasiga yuklansin.
TERRORChI GURUHLAR TARKIBIGA ADAShIB KIRIB QOLGAN OʻZBEKISTON FUQAROLARINI JINOIY JAVOBGARLIKDAN OZOD ETISh TOʻGʻRISIDA
(decree, 2018-09-20)

Oʻzbekistonga qoʻshni boʻlgan davlatlar hududidagi terrorchi guruhlar tarkibiga adashib kirib qolgan, ogʻir jinoyatlar sodir etmagan, Vataniga, ota-onasi bagʻriga qaytib, tinch hayot kechirishni niyat qilgan shaxslarga yana bir bor imkoniyat berish, ularning behuda qurbon boʻlishiga yoʻl qoʻymaslik maqsadida hamda gumanistik tuygʻu va intilishlardan kelib chiqqan holda: 1. Turli xil ekstremistik oqimlar taʼsirida chet ellarga ketib, terrorchi guruhlarga qoʻshilib qolgan, qoʻli qonga botmagan, oʻz qilmishidan nadomat chekib, pushaymon boʻlib bosh egib kelgan shaxslar jinoiy javobgarlikdan ozod etilsin. 2. Ushbu Farmon mazkur shaxslarning Oʻzbekiston Respublikasi hududiga kirishi uchun huquqiy asos boʻlishi belgilab qoʻyilsin. 3. Oʻzbekiston Respublikasi Prokuraturasi, Ichki ishlar vazirligi, Davlat xavfsizlik xizmati, Mudofaa vazirligi, Davlat xavfsizlik xizmatining chegara qoʻshinlari, Davlat bojxona qoʻmitasi ushbu Farmon talablaridan kelib chiqib, terrorchilik, bosqinchilik bilan bogʻliq xavf-xatarlarning oldini olish, xalqimizning tinch hayotini taʼminlash maqsadida oʻz faoliyatini yanada kuchaytirsin. Huquqni muhofaza qiluvchi idoralar, mahalliy hokimiyatlar, mahalla faollari hushyorlik va ogohlikni oshirish boʻyicha aholi oʻrtasida tushuntirish ishlarini olib borishga jiddiy eʼtibor qaratsin. 4. Mazkur Farmonning ijrosini nazorat qilish Oʻzbekiston Respublikasi Milliy xavfsizlik kengashi kotibi M. Rahmonqulov va Prezidentning Davlat maslahatchisi Oʻ. Komilov zimmasiga yuklatilsin.
OʻZBEKISTON RESPUBLIKASI VAZIRLAR MAHKAMASINING 1997-YIL 2 DEKABRDAGI 532-SON QARORIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2016-02-15)

Vazirlar Mahkamasi qaror qiladi: 1. Vazirlar Mahkamasining “Davolash-profilaktika muassasalarini mablagʻ bilan taʼminlash tizimini takomillashtirish toʻgʻrisida” 1997-yil 2-dekabrdagi 532-son qaroriga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H. Karomatov zimmasiga yuklansin. 1. 1-ilova quyidagi tahrirda bayon qilinsin: “Shaxslarni turgʻun davolash-profilaktika muassasalarida ovqatlanish toʻlovidan ozod qiluvchi kasalliklar roʻyxati (pulli kasalxonalar va boʻlimlardan tashqari): 1. Onkologik kasalliklar 2. Sil kasalligi 3. Ruhiy kasalliklar 4. Ixtisoslashtirilgan muassasalarda giyohvandlik 5. Moxov kasalligi 6. Nurlanish kasalligiga chalingan bemorlar 7. Yuqumli kasalliklar 8. Sifilis 9. OIV kasalligini yuqtirganlar (OITS) 10. Shoshilinch tibbiy yordam koʻrsatish chogʻida bemorlarning shifoxonada boʻlishi cheklangan muddatlarining tasdiqlangan standartlari boʻyicha reanimatsiya tadbirlarini va intensiv terapiyani talab etuvchi holatlar 11. Darajasidan qatʼiy nazar kamqonlik kasalligiga chalingan homilador ayollar va tuqqan ayollar 12. Endokrinologik kasalliklar”. 2. 2-ilova quyidagi tahrirda bayon qilinsin: “Turgʻun davolash-profilaktika muassasalarida ovqatlanish toʻlovidan ozod qilinadigan aholi toifalarining roʻyxati (pulli kasalxonalar va boʻlimlardan tashqari): 1. Bolalikdan nogironlar 2. Gʻirt yetimlar 3. I va II guruh nogironlari 4. 1941—1945-yillardagi urush nogironlari va qatnashchilari, shuningdek, ularga tenglashtirilgan shaxslar 5. Ijtimoiy taʼminot organlarida hisobda turuvchi yolgʻiz pensionerlar 6. 1941—1945-yillardagi urush yillari mehnat fronti qatnashchilari 7. Chernobil AESidagi halokat oqibatlarini tugatishda qatnashgan — nogiron shaxslar 8. Baynalmilalchi jangchilar 9. 17 yoshgacha boʻlgan bolalar va oʻsmirlar 10. Mudofaa ishlari boʻlimlarining yoʻllanmalari boʻyicha 18—27 yoshli chaqiriq yoshidagilar”. 3. “Davolash-profilaktika muassasalarida ovqatlanishni tashkil qilish va uning uchun haq toʻlashning vaqtinchalik tartibi” 3-ilovaning 3.2-bandi quyidagi tahrirda bayon qilinsin: “Tasdiqlangan standartlarga muvofiq bemorlar shifoxonada boʻlishining cheklangan muddatlariga binoan shoshilinch tibbiy yordam koʻrsatilishini talab etuvchi holatlar bekor qilinganda davolanishni davom ettirayotgan shaxslarning ovqatlanishi uchun haq toʻlash belgilangan tartibda amalga oshiriladi”.
JALOLIDDIN MANGUBERDI ORDENINI TAʼSIS ETISH TOʻGʻRISIDA
(law, 2021-04-21)

Oʻzbekiston Respublikasi Oliy Majlisi qaror qiladi: 1. Jaloliddin Manguberdi ordeni taʼsis etilsin. 2. Jaloliddin Manguberdi ordeni toʻgʻrisidagi nizom tasdiqlansin (ilova qilinadi). 3. Jaloliddin Manguberdi ordenining tavsifi tasdiqlansin (ilova qilinadi). 4. Oʻzbekiston Respublikasining 1995-yil 22-dekabrda qabul qilingan “Davlat mukofotlari toʻgʻrisida”gi Qonunining 11-moddasi (Oʻzbekiston Respublikasi Oliy Majlisining Axborotnomasi, 1995-yil, № 12, 266-modda; 1996-yil, № 5—6, 63-modda, № 9, 120-modda; 1998-yil, № 9, 163-modda) “Amir Temur ordeni” degan soʻzlardan soʻng “Jaloliddin Manguberdi ordeni” degan soʻzlar bilan toʻldirilsin. 1. Jaloliddin Manguberli ordeni bilan mamlakat mustaqilligini, Vatan sarhadlarini, ona yurt tuprogʻini himoya qilishda hamda uni koʻz qorachigʻiday asrashda yuksak harbiy mahorat, qahramonlik va jasorat namunalarini koʻrsatgan, davlatimizning mudofaa qudratini mustahkamlashga ulkan hissa qoʻshgan qoʻmondonlik tarkibiga kiruvchi harbiy xizmatchilar mukofotlanadilar. 2. Jaloliddin Manguberdi ordeni Oʻzbekiston Respublikasining oliy harbiy mukofoti hisoblanadi. 3. Jaloliddin Manguberdi ordeni bilan mukofotlashga doir taqdimnoma mudofaa va huquqni muhofaza qilish muassasalari respublika organlarining rahbarlari tomonidan kiritiladi. 4. Jaloliddin Manguberdi ordeni bilan mukofotlash va ordenni topshirish “Davlat mukofotlari toʻgʻrisida”gi Oʻzbekiston Respublikasi Qonunida nazarda tutilgan tartibda amalga oshiriladi. 5. Jaloliddin Manguberdi ordeni bilan mukofotlangan shaxslar bazaviy hisoblash miqdorining oltmish besh karrasi miqdorida bir yoʻla toʻlanadigan pul mukofoti oladilar. Jaloliddin Manguberdi ordeni bilan mukofotlangan shaxslar qonunchilikda belgilangan imtiyozlardan foydalanadilar. 6. Jaloliddin Manguberdi ordeni koʻkrakning oʻng tomoniga, Amir Temur ordenidan keyin taqiladi. 7. Jaloliddin Manguberdi ordeni bilan vafotidan keyin mukofotlangan taqdirda orden, mukofotlash toʻgʻrisidagi hujjat va bir yoʻla beriladigan pul toʻlovi mukofotlanganning oilasiga topshiriladi. Jaloliddin Manguberdi ordeni 925 probali kumushdan tayyorlanadi, qirrador kumushrang nurlar taralgan beshburchak shaklga ega. Beshburchak jo boʻlgan doiraning diametri 55 millimetrdir. Ordenning markazida, oq aylana bilan hoshiyalangan doirada, taralayotgan nurlar fonida Jaloliddin Manguberdining qabariq zarhal tasviri joylashgan. Siymo ortidagi fon havorang-moviy emal bilan qoplangan. Aylananing yuqori qismida doira boʻylab “JALOLIDDIN MANGUBERDI” degan yozuv joylashgan. Aylananing sirt diametri 35 millimetr. Aylananing pastki qismida yashil emal qoplangan ikkita dafna novdasi simmetrik tarzda joylashgan boʻlib, barglari orasiga fianit kristallar oʻrnatilgan. Aylana uzra, markaz boʻylab oʻlchami boʻyicha diametri 8 millimetrli doiraga jo boʻladigan tillarang musamman joylashgan. Ordenning orqa tomoni botiq. Oʻrtasida burama qadagʻichi bor. Pastki qismida ordenning tartib raqami 1 millimetr kattalikdagi botiq shrift bilan yozilgan.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-07-22)

Oʻzbekiston Respublikasi Vazirlar Mahkamasining “Import isteʼmol tovarlari olib kelish va sotishni takomillashtirish chora-tadbirlari toʻgʻrisida” 2000-yil 24-iyundagi 242-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ayrim qarorlariga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Vazirlar Mahkamasining “Oʻzbekiston Respublikasining 2000-yilgi asosiy makroiqtisodiy koʻrsatkichlari prognozlari va Davlat budjeti toʻgʻrisida” 1999-yil 31-dekabrdagi 554-son qarorida: 4-ilova quyidagi tahrirda bayon qilinsin: “Savdo va umumiy ovqatlanish korxonalarining yalpi daromadiga tabaqalashtirilgan soliq stavkalari” ‎ ‎ ‎ ‎ ‎ ‎‎1. Savdo korxonalari uchun‎‎ Daromadlilik‎‏ ‎‎Korxonalarning daromad olish darajasi (yalpi daromadning tovar aylanmasiga nisbati, foizlarda) ‎‎Korxonalar boʻyicha soliq stavkalari (yalpi daromadga nisbatan foizlarda) ‎ shahar va qishloq joylaridagi korxonalar‎‎ uzoq va togʻli tumanlardagi korxonalar ‎‎ Foizgacha‎ ‎ ‎‎‎‎20‎ ‎ ‎‎20‎‎ 15‎‎ Foizdan ortiq‎‎ ‎‎20‎‎ 30*‎ 30*‎ ‎‎2. Umumiy ovqatlanish korxonalari uchun Daromadli lik‎‎‎ Korxonalarning daromad olish darajasi (yalpi daromadning tovar aylanmasiga nisbati, foizlarda) ‎‎‎ ‎‎‎‎Korxonalar boʻyicha soliq stavkalari (yalpi daromadga nisbatan foizlarda) ‎‎‎ shahar va qishloq joylaridagi korxonalar‎‎ shahar va qishloq joylaridagi korxonalar‎‎ ‎ uzoq va togʻli tumanlardagi korxonalar ‎‎ Foizgacha‎‎ 40‎ 22‎ 17‎ 15‎ Foizdan ortiq‎‎ 40‎ 50*‎ 50*‎ 50*‎ ‎ ‎ ‎ ‎ ‎
HUKUMATLARARO BITIMLARNI TASDIQLASH TOʻGʻRISIDA
(resolution, 2000-08-25)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Quyidagilar: 2000-yil 18-iyulda Toshkent shahrida imzolangan Oʻzbekiston Respublikasi Hukumati bilan Bangladesh Xalq Respublikasi Hukumati oʻrtasida investitsiyalarni oʻzaro ragʻbatlantirish va himoya qilish toʻgʻrisidagi Bitim; 2000-yil 28-iyulda Vena shahrida imzolangan Oʻzbekiston Respublikasi Hukumati bilan Avstriya Federal Hukumati oʻrtasida havo qatnovi toʻgʻrisidagi Bitim. 2. Oʻzbekiston Respublikasi Bosh vazirining oʻrinbosarlari R.S. Azimov, A.N. Isayev, tashqi ishlar vaziri A.X. Komilov Oʻzbekiston Respublikasining mazkur bitimlarda nazarda tutilgan majburiyatlari oʻz vaqtida bajarilishi ustidan nazoratni taʼminlasin.
YOSH ISTEʼDODLAR UCHUN “NIHOL” MUKOFOTINI TAʼSIS ETISH TOʻGʻRISIDA
(resolution, 2019-12-29)

Yosh isteʼdod egalarining jamiyatimiz maʼnaviy hayotini yuksaltirishdagi muhim oʻrnini inobatga olib, oʻzining musiqa, matn va ijro mahorati bilan odamlarning yuragiga yetib boradigan, ezgulikka chorlaydigan, iroda va imon-eʼtiqodini mustahkamlashga xizmat qiladigan asarlar yaratishda faollik koʻrsatayotgan iqtidorli yoshlarni muntazam ragʻbatlantirib borish maqsadida Vazirlar Mahkamasi qaror qiladi: 1. Madaniyat ishlari vazirligi, ijodiy uyushmalar va sanʼat jamoatchiligining yosh isteʼdodlarni qoʻllab-quvvatlash uchun “Nihol” mukofotini taʼsis etish haqidagi takliflari maʼqullansin. “Nihol” mukofoti yakka va turkum musiqiy asarlar yaratish va ijro etishda yuksak badiiy mahorat koʻrsatgan, 25 yoshgacha boʻlgan ijodkorlarga har ikki yilda bir marta Mustaqillik bayrami arafasida tantanali vaziyatda topshiriladi. 3. Oʻzbekiston Respublikasi Moliya vazirligi “Nihol” mukofoti sovrindorlariga har ikki yilda bir marta bazaviy hisoblash miqdorining 70 barobari miqdorida 15 ta pul mukofoti ajratilishini, sovrinlarni tayyorlash, matbaa, reklama va tashkiliy ishlar bilan bogʻliq tegishli sarf-xarajatlarning qoplanishini taʼminlasin. 4. Mazkur qarorning bajarilishini nazorat qilish Bosh vazir oʻrinbosari H. Karomatov zimmasiga yuklansin.
TOVARLARNING AYRIM TURLARINI OʻZBEKISTON RESPUBLIKASI HUDUDIGA OLIB KELIShNI TARTIBGA SOLIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2001-05-16)

Tovarlarning ayrim turlarini Oʻzbekiston Respublikasi hududiga olib kelishni tartibga solish maqsadida Vazirlar Mahkamasi qaror qiladi: 1. 2000-yil 1-oktabrdan boshlab Oʻzbekiston Respublikasi hududiga olib kelinadigan tovarlarning ayrim turlariga ilovaga muvofiq aksiz soligʻi belgilansin. 2. Oʻzbekiston Respublikasi Davlat bojxona qoʻmitasi amaldagi qonun hujjatlariga muvofiq aksiz soligʻi toʻlashning belgilangan tartibiga qatʼiy rioya qilinishini taʼminlasin. 3. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda qonun hujjatlariga mazkur qarordan kelib chiquvchi oʻzgartirishlar va qoʻshimchalar toʻgʻrisidagi takliflarni ikki hafta muddatda Vazirlar Mahkamasiga kiritsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.